Audi S1

Audi S1 oli Audi toodetava väikese luukpära Audi A1 kõige sportlikum versioon. Seda hakati tootma 2014. aastal ehk kolm aastat pärast baasmudeli Audi A1 turulejõudmist. Väliselt erineb S1 A1-st vaid 17-tolliste velgede ja kere esiosa poolest. S1 pakutakse nii 3- kui ka 5-ukselises versioonis (Sportback) ja vaid Haldex Quattro nelikveoga. 

Audi S1-l on 2-liitrine 170 kW (231 hj) R4-turbomootor ning oma kerguse tõttu jõuab S1 kiirendada 0–100 km/h 5,8 sekundiga (5-ukseline Sportback 5,9 sekundiga) ja tippkiirus on elektrooniliselt piiratud 250 km/h. 

S1
Sõiduautomudelid